वाराणसी। उज्जैन में संपन्न हुए सातवें जोमासार मार्शल आर्ट चैम्पिनशिप में उत्तर प्रदेश के खिलाडियों ने 21 स्वर्ण पदक चार रजत पदक और एक कांस्य पदक राज्य के विभिन्न जिलों के खिलाडियों ने जीते।
चैम्पियनशिप में वाराणसी की खिलाड़ी सरिता यादव ने अपने भार वर्ग में स्वर्ण पदक के साथ बेस्ट फाइटर का अवार्ड अपने नाम किया, जिसे केंद्रीय मंत्री थावरचंद्र गहलोत के द्वारा सम्मानित किया गया।
इसके साथ ही अन्य खिलाडियों में मंजू, शालिनी, आरती, महेश, अभय, दुर्गेश ने स्वर्ण पदक जीता तो वही धर्मेंद्र कुमार यादव ने रजत पदक एवं विनोद यादव ने कांस्य पदक पदक जीतकर वाराणसी का नाम रौशन किया।
उत्तर प्रदेश के कोच प्रियंका सिंह के नेतृत्व में यूपी ओवर आल चैम्पियनशिप में दूसरा स्थान प्राप्त किया। बनारस के विजयी टीम को उत्तर प्रदेश जोमासार एसोसिएशन के अध्यक्ष रवि सिंह एवं कोषाध्यक्ष अंजू मौर्य ने बधाई दी।
यह जानकारी उत्तर प्रदेश जोमासार के महासचिव इमरान खान ने दी है।